section_heading: Transformacija poslovanja u razdoblju 2018.-2022.
paragraph_text: Vlasnička konsolidacija: U segmentu vlasništva Grupa je prilikom osnivanja bila suočena s nekoliko izazova –strukturu koja je proizašla iz nagodbe vjerovnika Agrokora je karakteriziralo "usitnjeno" vlasništvo - veliki broj suvlasnika s vrlo malim udjelima, nekonsolidirana struktura Mercatora te suvlasništvo ruskih banaka. Tijekom četiri godine i vlasnički izazovi su se paralelno rješavali. U 2021. Mercator je konsolidiran, a Fortenova grupa je preuzela 100 posto vlasništva kompanije. Uz to se, s 200-tinjak vlasnika koji su imali 66 posto Grupe, došlo na tri vlasnika koja imaju oko 80 posto kompanije. Zahvaljujući grupi domaćih investitora iz Hrvatske, oko 30 posto suvlasništva Fortenova grupe konsolidirano je u vlasništvu Open Passa.